Ұлттық экономика: 17 мың компания жабылды
"Ұлттық экономика: 17 мың компания жабылды" | "https://abai.kz/post/141168"
TITLE: Ұлттық экономика: 17 мың компания жабылды
URL: https://abai.kz/post/141168
META: "Ұлттық экономика: 17 мың компания жабылды" | "https://abai.kz/post/141168"
DATE: 18.10.2021
AUTHOR(s): Әбіл-Серік Әліакбар
TOTAL WORDS: 276
TEXT: Биылғы 2021 жылда өз мәресіне жетуге жақын. Ұлттық келбетімізді әлем елдеріне экономикамыз танытатыны жасырын емес. Еліміздің сыртқы саудасы мен ішкі іскерлік мүмкіндіктері корновирус кезінде түбегейлі өзгеріске түсіп, жаңа бағыт-бағдарларлар өз өміршеңдігін танытты. Осы ел экономикасында орын алған түбегейлі өзгеріс барысында 17 мың компания өз қызметін тоқтатқандығын Ұлттық статком мәлім етті. Бұл өткен 2020 жылға қарағанда 35,5%-ға көп болып отыр. Енді қай салаларда қанша  компания өз қызметін тоқтатқандығын тізбектей кететін болсақ: сауда мен машина жөндеу – 6082, құрылыс – 2178, кәсіби, ғылым мен техникалық іс-әрекет –1138, өңдеу саласы – 793, қаржы мен сақтандыру – 664, көлік пен жүк сақтау – 662, ауыл, орман және балық шаруашылығы – 641, әкімшілік, қосалқы қызмет көрсету –598, ақпарат және байланыс – 451, жылжымайтын мүлік – 438, білім беру – 437, тамақтану және қонақ үй қызметі – 291, өнер мен көңіл көтеру – 236, сумен қамту, қалдықтарды өңдеу –117, кен өңдеу кәсіпорындары –  113, мемлекеттік басқару мен арнайы қызмет көрсету – 87, электр, газбен қамтамасыз ету – 56 және өзге бизнес саласы бойынша –2034 компания өз қызметтерін тоқтатты. Бірақ бәрі жабылып жатыр екен деп сарыуайымға салынудың еш керегі жоқ. Құрылыс саласы бойынша – 43%, кен өңдеу саласында – 33,5%, қаржы мен сақтандыру саласы бойынша – 57,3% өсім барлығы көңілді көншітеді. Ұлттық статком 2021 жылғы қазақ экспортында 11 елмен сауда тауар айналысы миллиардтан асқанын мәлім етті. Анығын айтсақ, Испанияға тауар экспорттауымыз  83,8% өсіп, қаңтар-тамызда $1,1 млрд-ға жетті.  Тап осындай тиімді сауда-сатық Нидерландымен – 46,3%, Ресеймен – 42,5%, Өзбекстанмен –37,6% және Оңтүстік Кореямен – 36,1%-ға өскен. Есесіне Қытай мен Үндістанмен бизнес аралас-құраластық кеми түскен. Қазақ елінің экспорты 2021 жылдың қаңтар-тамыз айлары аралығында  $37,4 млрд-ды құрап, өткен жылға қарағанда 16%-ға артып отыр. Әбіл-Серік Әліакбар Abai.kz
